Ang pag-ataman kaini ay bakong basta basta. Makinakan ang hito, kaipuhan ang pagkakan kaini nasa 90 pursyento na karne tapos diyes pursyento darak. Pwede man ini ihalo sa pagkakan ang bulate, insekto, simi kan sira, bituka tapos lamang loob kan manok, alamang, tapos iba pang masisimot ng karne sa madero. Pakakanin ang hito duwang beses sa sarong aldaw. Diit diit itao ang pagkakan kaini hanggang ang mga ini magpundo na sa pagkakan o basog na.